lflage/wiki-talks huggingface dataset:
Diskussioun:Biermereng

message: D'Gemeng nennt sech op hirer Website "Boermereng", ech fannen am Josy Braun sengem Buch "Biermereng". Ech hunn nogefrot a waarden op d'Kommentaren. --Cornischong 17:18, 22 Dec 2004 (UTC)
Ma an op Syvicol stung "Bërmereng" :-)
Mir sinn e komescht Land wou mol kee weess wéi engem seng Uertschaft heescht. --Briséis 17:22, 22 Dec 2004 (UTC)
thread_title: Untitled

message: ... zu Biermereng am Feld.
Ech giff soen, dat ass den "Héichlëtzebuerger" Numm fir dat Nascht, an dofir sollte mer deen hei gebrauchen. Am Artikel selwer kann dann d'(lokal) Niewevariant ernimmt ginn, sou wi zB an deem iwwer Iechternach.
Zinneke 17:28, 22 Dec 2004 (UTC)
thread_title:  D'Maus Ketty sëtzt bei hirem Lach... 

message: Sou dann gin ech och mol main Pefferkär dabai:)
ech sin der Meenung dass et Boermereng ass well all di generatiounen vun menger Famill wu schon virun mier hei gewunnt hun et och sou nennen.
Hei bei eis am dierfchen sin eigentlech nemmen dei wu heihin baigeplennert sin dei d'duerf Biermereng nennen.
Gemeng huet sait en puer Joer och d'scheld am agaang vum Duerf vun Biermereng op Boermereng emgeännert.
an den Liesch wu d'Maus Ketti io geschriwwen huet staamt io och net vun Boermereng mee vun Munneref an huet dano an Clausen geliewt...
replies: text: Do gëtt et nëmmen eng Méiglechkeet fir datt hei soll Boermereng geschriwwe ginn, dat ass datt der Äre Buergermeeschter frot, hie soll beim Ministère d'Gemeng ënner dem Numm Boermereng  oder vläicht Böörmereng, schliislech gëtt dat jo och esou ausgeschwat androe loossen. Et gëtt Gemengen déi hunn dat gemaach, an deen Numm steet dann och hei esou wéi en iwwer Gesetz accordéiert gouf. All aner Diskussioun ass an dëser Saach iwwerflësseg. Les Meloures 00:51, 7. Jan. 2010 (UTC)
Ganz d'accord mam Les Meloures. Am Iwrege widerhuelen ech gär, wat ech viru 5 Joer (Kanner, d'Zäit vergeet!) hei driwwer geschriwwen hunn: D'Wikipedia ass op "Héichlëtzebuergesch" geschriwwen. Dialektal Varianten hu mer, wat d'Sprooch vun den Artikele betrëfft, bis ewell keng zougelooss, well dat soss séier ingérabel géif. Dat selwecht mat den Uertschaftsnimm: Do fuere mer no (offizielle) Lëschten, wat d'Lemmatiséieren ubelaangt. Lokal Varianten, falls et déi gëtt, ginn am Artikel ernimmt (wéi och hei). Dofir: näischt géint Är Famill, an ech gleewe gär, datt si "Boermereng" seet, mee schonn eleng hei driwwer stinn, mat "Bërmereng" a "Böörmereng" nach zwou aner Varianten. Net zulescht dowéinst bleiwe mer schéi brav bei "Biermereng".
--Zinneke 15:55, 7. Jan. 2010 (UTC)
thread_title:  Boermereng 

message: Boermereng gëtt elo offiziell als lokal Variant vu Biermereng an der Lëscht vun den Uertschaften a Lieu-diten zu Lëtzebuerg vum CPLL gefouert. GilPe (Diskussioun) 09:20, 14. Jun. 2020 (UTC)
thread_title:  Biermereng <> Boermereng: offiziell Konklusioun
Diskussioun:Gemeng Kiischpelt

message: heescht Keispelt net "keespelt"? ^^ an ass Keespelt net eng Uertschaft an der Gemeng Kielen? --> Uertschaftenindex K JimHawk 00:30, 29 Dec 2004 (UTC)
Déi nei URL vum Parverband Kiischpelt op .net geet net (op alle Fall net bäi mär). Kënnt dat nach oder net oder dach (verschidden Hosting-Providere sinn do jo méi lues) ? --Otets  16:26, 11 August 2005 (UTC)

message: Vu wiem ass déi Foto , wat ass op der Foto , wéi ass et mam Copyright vun der Foto????  Johnny Chicago 01:03, 2 Januar 2006 (UTC)
replies: text: :Den Numm Kiischpelt kënnt vum däitsche Wuert "Kirchspiel", wat op di ganz al Mammekierch vu Pënsch hiweist, déi haut nach di gréissten am Land ass wat d'Zuel vun hire Kierchen (6) ugeet.
replies: text: :Ech verstin dee Saatz do nët richteg   81.244.174.33 14:40, 25 September 2006 (UTC)

text: Kuck dat neit Kapitel "Den Numm". --Cornischong 15:17, 25 September 2006 (UTC)
thread_title:  Foto Kiischpelt
Diskussioun:Singapur (Republik)

message: A wei heescht se dann elo: Malaiesch, Malaisesch, Malaysesch ? =) Ech sinn iwwerfroot mee tendéieren iergendwéi zu Malaysesch. Oder ass daat eren net daat selwecht ? (gudd datt ech keng Geo studéieren :))
--Briséis 07:24, 29 Dec 2004 (UTC)
thread_title:  Nationalsprooch 

message: Wann am Däitschen d'"Malaysier" a "Malaysia" "Malaiisch" (Bahasa Malaysia) schwätzen, da wäerten se och am Lëtzebuergesche Malaiesch poteren, mengen de Fischer Weltalmanach, de SPIEGEL Lännerlexikon an dem Harenberg säin Aktuell. De Fischer an den Aktuell mengen,datt zu Singapur d'"Amtssprachen" Malaiesch, Chineesesch, Tamil an Englesch sinn.--Cornischong 09:25, 29 Dec 2004 (UTC)
thread_title:  Malaxxxxxxxxxxxx 

message: Verpasst et net, vum Spaweck-Link "Wikipedia vu Singapur" ze profitéieren! Et ass zwar guer net d'Wikipedia vu Singapur, mee 't ass schonns originell, an et léiert ee vill bäi. Am beschte mam Artikel "Sex" ufänken. Wéini fänke mer u mat iwwersetzen? --Cornischong 08:31, 20 Juni 2007 (UTC)
thread_title:  Sex an der Wikipedia vu Singapur an aner wichteg Saachen
Diskussioun:Astérix

message: *Beim 11 gëtt "Arverne" grouss geschriwwen. --Cornischong 14:01, 29 Dec 2004 (UTC)
*Album, Albumen (Ech hunn näischt ugepaakt) --Cornischong 14:03, 29 Dec 2004 (UTC)
*"An d'Garnisounsliewen es nët liicht" - es !?? --Cornischong 18:56, 29 Dec 2004 (UTC)
*"stinn bei de respektiven Albummen" - stinn bei" - "bumm" --Cornischong 19:01, 29 Dec 2004 (UTC)

message: "Ciel" grouss an "tête" klenggeschriwwen?! --Cornischong 13:25, 14 Oktober 2005 (UTC)
thread_title:  Grouss a kleng
Diskussioun:The Rocks

message: Ass dat Sidney am Nebraska (USA) oder an Australien? --Cornischong 14:37, 29 Dec 2004 (UTC)
Daat ass an Australien. Hun ech enzwouch Sidney geschriwwen? Et soll nämlech dann Sydney sin. :-)--Alexandra 14:49, 29 Dec 2004 (UTC)
Entschëlleg; de S"i"dney ass fu mir. Ech wollt just domat soen, datt et néideg ass, fir an deem Artikel unzeginn, ëm wat fir e Land et sech eigentlech handelt. Dat geet jo net aus dem Artikel erfier.--Cornischong 14:58, 29 Dec 2004 (UTC)
Ah jo richteg, Merci :-) --83.99.60.89 15:58, 29 Dec 2004 (UTC)
thread_title: Untitled

message: Zu Sydney gin et awer vill mei flott Plazen wei the Rocks...wei schon am Artikel erfier geet as the Rocks zimmlech touristesch orienteiert. An och relativ deier!
Vlaicht keint dir jo mol eppes iwer Royal Botanic Gardens oder Hawkesbury river Geigend schreiwen. Oder wei wier et mam Royal National Park..., oder d'Blue Mountains?
=== Wéi wier et ...? ===
Léiwen Onbekannten 
Merci fir d'Kommentaren. Ech war nach ni an Australien, liesen awer mol gär Eppes dozou. Et kënnt mer vir, wéi wanns de doriwwer Munneches wéiss. Wéi wier et fir do matzehëllefen an iwwer d' Royal Botanic Gardens oder d' Blue Mountains an déi aner Saachen ze schreiwen. (Dat ass jo de System vun der Wikipedia). Da kéinte vill Leit dovu profitéieren. Wann s de Fotoe vun do hues, da sinn och déi wëllkomm. Wann s de eng Fro zum techneschen Deel hues (wéi dat hei "eragesat" gëtt), da schreif et einfach heihin. ok? --Cornischong 08:21, 19 Mee 2005 (UTC)
thread_title:  Méi flott Plazen 

message: Léiwen Onbekannten 
Merci fir d'Kommentaren. Ech war nach ni an Australien, liesen awer mol gär Eppes dozou. Et kënnt mer vir, wéi wanns de doriwwer Munneches wéiss. Wéi wier et fir do matzehëllefen an iwwer d' Royal Botanic Gardens oder d' Blue Mountains an déi aner Saachen ze schreiwen. (Dat ass jo de System vun der Wikipedia). Da kéinte vill Leit dovu profitéieren. Wann s de Fotoe vun do hues, da sinn och déi wëllkomm. Wann s de eng Fro zum techneschen Deel hues (wéi dat hei "eragesat" gëtt), da schreif et einfach heihin. ok? --Cornischong 08:21, 19 Mee 2005 (UTC)
thread_title:  Wéi wier et ...?
Diskussioun:Raschpëtzer

message: "D´Raschpetzer ass een eenmolegt system op deser Welt waat zur Wasserversuersung vun der Reimervilla gedenkt huet."
Vu wat fir enger Réimervilla? Wou ass deen oder dat oder déi Raschpëtzer oder Raschpetzer (d'Iwwerschrëft ass mat Treema, am Test huet et keen. Ëm wat geet et iwwerhaapt (System)? Wou kënnt dat Wuert (ass et an der Eenzuel oder ass dat eng Méizuel) hier? A wat bedeit et?
Kënnt do nach eppes no????
--Cornischong 14:55, 31 Dec 2004 (UTC)
Ech hu, wéi's de gesäis e bëssen opgefëllt. Raschpëtzer kritt opallefall hei zu Walfer en Treema, ech hu keng Ahnung wou d'Wuert hierkënnt, ech wees just datt eng Rei Pëtzer am Bësch hei zu Walfer stinn, an ech wor daat och emol kucken mee fir méi Info muss ech mer Dokumentatioun siche goen. Daat gëtt natierlech elo an dëser Vakanz knapps, well muer huet d'Gemeng zou.
--Briséis 16:05, 31 Dec 2004 (UTC)
thread_title: Untitled

message: "een eenmolegen ënnerierdeschen Aquäduktsystem op dëser Welt deen ...". Also, ech kenne just "dës" Welt. An iwwer dat Eemolegt op der Äerd: Am Iran ginn et haut nach ongeféier zwanzegdausend Stéck dovun. "Bis vor dem zweiten Weltkrieg gab es in Persien ca. 35.000 Qanate. Heute sollen es noch etwa 20.000 sein." (http://www.gmmb.de/per-html/t12.html)--Cornischong 20:46, 1 Jan 2005 (UTC)
thread_title:  Eemoleg op dëser Welt
Diskussioun:Déierewelt

message: Déierewelt ass fir mech d'Iwwersetzung vun Fauna gewiercht, net vun Zoologie, waat eng Wëssenschaft ass. Ech sinn der Meenung daat sinn zwee separat Artikelen. (cf :fr:Faune an :fr:Zoologie).
--Briséis 10:42, 12 Jan 2005 (UTC)
Jo, stëmmt du hues Recht. Déierewelt ass d'Fauna. D'Fauna ass eigentlech eng Ënnerrubrik vun der Zoologie. Ënnert Fauna faalen jo dann all déi Artikelen vun der Systematik Mamendéieren, Reptiller, Schlaangen ... asw
Et wier dann bei der Flora an der Botanik daat selwescht.
Wéi giffs du dann d'Andeelung am beschten gesinn: Biologie als Haaptartikel? Wéi geseit et dann mat de Liewewiesen am Allgemengen aus. 
Ech mengen et dass alles méi komplex, dofir wier et wichteg dass mir eis fir eng Richtung décidéieren.
--Alexandra 10:58, 12 Jan 2005 (UTC)
Also ech perséinlech, den totale net-Biolog, gesinn et esou: 
1. Uewerrubrik Bio: An där Uewerrubrik mol secher 2 grouss Ennerdeelungen, Flora a Fauna (Déierewelt). Ënnert Fauna alles drann, waat mat Déieren ze dinn huet, ergo Systematiken, Zoologie etc etc. Daat selwecht bei der Flora. Eventuell eng Extra-Spart fir sou komesch Saache wéi Mikroben, Bakterien... (sinn daat Déieren am wäite Sënn ? ech si jo an der do Richtung extrem onbewandert) Fir een totale Laien ewéi ech een an där Spart sinn, ginn et fir mech nëmmen 2 Saachen: wann et keen Déier ass, ass et eng Planz ;-)
--Briséis 11:13, 12 Jan 2005 (UTC)
thread_title:  Zoologie an Déierewelt 

message: De "quick diagram for Fauna article" ass dat schauderhafste Bild, dat ech jeemools an enger Wikipedia gesinn hunn. Ech kann "och" net zeechnen, mee dofir dinn ech déi aner Leit net fäerte mat esou "Biller". Wat ass iwwregens lénks ënnen an der Rumm? Mikreep?? --Cornischong 22:22, 16 Abrëll 2007 (UTC)
thread_title:  En Häerz fir empfindlech Leit
Diskussioun:Lëscht vun den Haaptacteure vum Zweete Weltkrich

message: War do net nach eng Matdeelung vu gëschter? --Cornischong 11:20, 2 Feb 2005 (UTC)
Dach do war eng, mee well ech de Moie mäi leschten Oral haat, hunn ech déi liicht séier iwwerflunn :-) Waat solle mer dann elo mat där Lëscht maachen ? Se ganz fale loossen ergo läschen ? Se anescht organiséieren ? Ech ginn elo mol schlofen an hoffen am Schlof eng Äntwert ze fannen...es sei denn mengem Noper säi blöde Besuch mecht riit virun esou Zodi, da gëtt et eng laaaaaang Nuecht :-) --Briséis 01:23, 3 Feb 2005 (UTC)
Leschten Oral. Héiert sech gutt un. Mat der Lëscht maachen? Ma da musse mer eis dat emol duerch d'Gehir fléie loossen. Wanns de nach Iddien dozou hues, da looss se mol geflu kommen, villäicht sinn et genau déi selwecht ewéi meng? War dat Georals dann elo de Rescht fir eng Zäitchen oder gëss de nach weider gepéngegt? Bis haut --Cornischong 01:47, 3 Feb 2005 (UTC)
A wa mer se géifen HaaptaKteuren nennen ? --Karlthegreat Diskussioun 23:11, 6 Feb 2005 (UTC)
Resalut. Schéin, datt s de rëm am Rad bass. Acteur kënnt jo aus dem Frankophonisteschen an dofir kritt et en "c". --Cornischong 00:24, 7 Feb 2005 (UTC)
thread_title: Untitled
Diskussioun:Schueberfouer

message: zum "www.fouer.lu": Déi Websäit gëtt all Joer nees aktivéiert. Mee iwwer d'Joer ass do näischt lass.  --Cornischong 20:02, 11 Feb 2005 (UTC)
Wat ass "Lëtzebuerger Grillwurscht"? Ieren en Thüringer? --Otets  21:41, 21 August 2005 (UTC)
Säit kuerzem dierfen keng Thüringer méi, déi net vun engem thüringer Metzler sin (mengen, e letz. metzler huet jo doweinst mat enger geldstrof an enger uklo gedroht kritt), den numm "thüringer" droen... dofir huet sech déi let. Metzlervereenegung den numm "letzebuerger grillwurscht" afaale geloos... --JimHawk 21:47, 21 August 2005 (UTC)
Kuckt och: http://europa.eu.int/eur-lex/pri/de/oj/dat/2003/l_330/l_33020031218de00130014.pdf  --Cornischong 21:52, 21 August 2005 (UTC)
Ass dat elo Hoerspléckerei wann ee mengt, datt just "Thüringer Leberwurst",  "Thüringer Rotwurst" an "Thüringer Rostbratwurst" geschützt sinn, mee net "Thüringer"? --Otets  22:05, 21 August 2005 (UTC)

message: "Verschidden Historiker mengen, ..": Dat ass blabla, well dat bedeit guer näischt. --Cornischong 19:33, 25 August 2006 (UTC)
Den Alain Atten dogéint mengt, wann ech mech net verhéiert hunn, datt dem Jang säi Papp et mat engem Véimoart versicht hat an de Jang selwer mat engem Stëft- a Krommoart, net ëmgedréit wéi et bei eis steet. Vun enger Buerg als éischt Plaz vun der Fouer wëll den Alain Atten och näischt wëssen, fir heen ass et "Schuedbierg" respektiv "Schadebergmesse". Wa keen eppes dergéint huet, änneren ech dat an eisem Artikel an deem Sënn. --Otets  08:43, 5. Sep. 2008 (UTC)
"Mengt" den Alain Atten dat?  Oder sot hien, datt hie géing "mengen"?  Well hei mengt jo een, datt den Atten géing "mengen". Wann esou vill Leit dat mengen, muss et natierlech "an deem Sënn" g'ännert ginn. Mackebayar
Ech weess datt den Alain Atten dat um Radio gesot huet. Vu "menge" war u sech just rieds fir e Lien mat dem Saz driwwer ze man. Dat eenzegt wou ech net méi sécher sinn ass "Stëft-". --Otets  23:51, 7. Sep. 2008 (UTC)
Sechs Deeg sinn da wuel ëm, ech änneren et dann. --Otets  01:41, 17. Sep. 2008 (UTC)
thread_title:  Wat verschidden Historiker mengen 

message: hun an engem buch den numm "schabermiss" stoen. et heescht: chronik der stadt luxemburg 963 - 1443  vum francois lascomves
replies: text: :Suguer bei Graffiti si Groussbuschtawen ze fannen. --Cornischong 20:18, 18 Oktober 2007 (UTC)
thread_title:  numm 

message: Den Numm "Schueberfouer" kann awer och vum däitschen Wuert "Schober" ofstaamen, wat jo souvill wéi "Unhänger" bedeit an op déi vill Händler mat hieren, meeschtens vu Päerd gezunnen Unhänger zréckzeféiren ass. Déi Bezeechnung "Fouer" stammt dobai ouni Zweifel vum franséischen Wuert "Foire" oof.
replies: text: Wou kënnt dat hier datt e Schober en Unhänger ass.  Den däitsche Schober ass dat wat bei ons den Heeknapp ass.

text: Am Fall wou et déi zweet Bedeitung Unhänger sollt ginn, wier eng Quell wou dat am Zesummenhank mat der Schouberfouer ernimmt gëtt, erwënscht.  --Les Meloures 13:47, 30. Aug. 2011 (UTC)
thread_title: Den Numm
Diskussioun:18. Joerhonnert

message: Hei ass e Feler: bäim 18. Joerhonnert ginn alleguerten Joeren vum 19. Joerhonnert uginn. Keng Anung, wéi een dat kann änneren. Eng Aufgab fir eis Sysop'en.
Keng Aufgab fir eis Sysopen, mee si man et alt trotzdem :-) D'Template war ganz einfach falsch, de Charel war wuel gaaaaaaaaaaaaaaaaaaaanz midd, wou en déi gemaach huet :-) Datt an engem Artikel eng Template ass, erkenns da a) dodrunner datt wanns de op den Artikel ännere klicks, ënnen, ënnert der Ännerfënster sou e Saz steet mat "Follgend Templates ginn op dëser Säit benotzt" a b) am Artikel selwer wann eppes tëscht {{ }} steet. Déi kënne genee sou vu jiddferengem geännert ginn, wéi de Rescht och :-) Fir weider Info dozou, roueg froen :-) --Briséis 08:25, 12 Feb 2005 (UTC)
Mea culpa ... kënnt jo alt och mol vier. Hat dat eeben net emsoss gesot dat soll duerchgekuckt ginn. Schliesslech hun ech selwer jo schon dee Fehler mat 800 900 etc verbessert mee hei hat ech wuel einfach ze seier copy paste gemacht oder soss iergendeppes :) --Karlthegreat Diskussioun 21:57, 12 Feb 2005 (UTC)
thread_title: Untitled
Diskussioun:Kierch Rëmeleng

message: Iwwer déi rezent Restauratioun vun der Uergel musse nach Eenzelheeten ernimmt ginn. ~Wéini, wien, a wat  gouf genee restauréiert. Affär ze verfollegen. --~~
Wat d'Uergel ubelangt, do kann et sinn dat déi elo 48 Regëster huet / 1954 waren et der 46 a 1904 waren et der 27. Muss nofroen!
D'Uergelgehäis ass 1954 och restauréiert ginn vum André Werner vu Rëmeleng. -- Bimbam 18:30, 18 Feb 2005 (UTC)
thread_title:  Uergel 

message: Mam Chronogram do klappt och eppes nët! Muss nach nofroen, ginn nët eens! Fannen einfach nët dat richtegt eraus.Och do heescht et sech ëmfroen! Bimbam 18:30, 18 Feb 2005 (UTC)
De Chronogramm ass richteg, all eenzel Zuel gëtt zesummegerechent, dat ergëtt dann d'Joerzuel, hat gemengt et misst MDCCCXCV geschriwwe sinn! Hunn e beschen am Internet nogesicht!Bimbam 14:16, 20 Feb 2005 (UTC)
thread_title:  Chronogramm 

message: An der Festbrochure vun de Fräiwëllege Pompjeeë fir d'50järegt Stëftungsfest de 4. Juli 1937 schreift e gewëssen T.M. op Säit 35 datt d'Pläng vun der haiteger Kierch vum Architekt Traus wieren, wärend d'Ausféirung vum Bau dem Erbauer vun engem Deel vum groussherzogleche Palais, dem Här Ledru, iwwerdroe goufen. Dat bäisst sech awer mat deem wat mär bis ewell an eisem Artikel stoen hunn. Sou datt ech dann och net sécher sinn, op déi aner Info, d'Rëmelenger Kierch wier eng zimmlech genee Nobildung vum Bamberger Doum, just ëm eng Arkad verkierzt, da richteg ass. Weess ee méi? --Otets 19:20, 16. Abr. 2014 (UTC)
thread_title:  Bau 

message: Se laut am Dispositiounstoun AS0.
Wéi soll dat ze verstoe sinn. Ech hunn nach ni eng eenzel Klack sou lauden héieren. Dispositioune si menger Meenung no op d'mannst 2 Téin. Hei schreift iergend sou e Klackenamateur vill Kabes an e kritt net op d'Fangere geklappt. --109.134.28.57 10:55, 8. Aug. 2018 (UTC)
thread_title: Klack
Diskussioun:Hat Hor

message: Salut. Kéint een (!) net déi Saach mat der 0. Dynastie méi kloer maachen. Well do schéngt mer méi an der Loft ze hänken. Wéi beluegt ass dat Ganzt?? Wann een doruechter nokuckt, ass dat Alles nach laang net kloer, oder wéi? --Cornischong 03:15, 3 Mäe 2005 (UTC)

message: Kayser/Dreyer soen emol, do wiere Schiebele fonnt ginn, an do wier keen Zweifer um Hat Hor senger Existenz. Preisesch, Franséisch an Englesch Wiki gesinn dat och esou.
Wou d'Zweifelen awer déck uginn, dat ass, wéi déi Pharaoe vun der 0. Dynastie der Rei no komm sinn. Do widderspriechen sech Preisesch an Englesch Wiki déck. Mee bon, dofir stinn an eiser Lëscht vun de Pharaonen och keng Joreszuelen dobäi. Ech hunn elo net grouss Bicher doriwer gelies, well dat et souwisou net bréngt, all Auteur schreift do anescht. U sech war dat och de Grond, firwat ech d'Lëscht vun de Pharaonen geschriwen (respektiv vun der Preisescher Wiki iwwersat) hunn: wann een elo en Datum an e Joreszuel-Artikel vu viru Christus setzen wëllt, dann huet ee wéinstens eng verbindlech Lëscht, un déi een sech kann halen. Soss wier et just nach méi Kuddelmuddel ginn.
thread_title:  Existenz:jo, Rescht: solala
Diskussioun:Péiter II.

message: Am zweete Paragraph ass de Saz net fäerdeg, Cornischong. Vu datt et nach keng Interwiki-Links gëtt, kann ech do och net weiderhëllefen, dat musst du da scho selwer maachen.
Eng (eigentlech e puer) grondsätzlech Fro: wéi maache mer dat mat deenen Herrschernimm? Bis elo duecht ech, datt mer den Numm an der jeweileger Landessprooch (also vum Land iwwert dat en geherrscht huet) huelen, den de, von, of duerch e vu respektiv vun ersetzen, an dann d'Land hannendru setzen.
Esou hunn ech ëmmer bäi mengen Iwwersetzungen aus dem Däitschen aus engem Ludwig II. (Frankreich) e Louis II. vu Frankräich gemaacht. Kléngt gutt, ass logesch an huet eng kleng lëtzebuergesch Komponent (et ass jo och eng lb-wiki). Mee da misst et hei bäi dengem Péiter II. u sech Pjotr II. vun Zypern heeschen (sorry, kann elo kee Griichesch), oder net?
Jo also ech wees elo net wéi de gudde Mann theoreetesch richteg heesche misst (jo ech kennen en net, soueppes soll er ginn), egal wéi net nëmmen Péiter II. mee egal wei emol XXX vun Zypern am Artikelnumm, genee wéi bei deenen aneren Herrscher och. --Briséis → βρισεισ 18:43, 7 Mäe 2005 (UTC)
thread_title: Untitled

message: ...  ass d'griichesch Versioun vun dësem Virnumm. Ech giff déi Saach dofir deementspriechend änneren.
Eng schéin hënt wënscht de 
23:09, 7 Mäe 2005 (UTC)
thread_title:  Petros
Diskussioun:Russland

message: "huet den Zar Péiter de Groussen" - "ass dem Péiter säi Wee" - "D'Zarin Katharina déi Grouss": No den zyprioteschen Aventuren leeft hei nach e "Péiter" iwwer déi historesch Bün, an zuguer nach e "Katharina". --Cornischong 11:02, 9 Mäe 2005 (UTC)
Verlinkt si se no der russescher Schreifweis, d.h. wa se iergendwann hiren eegenen Artikel kréien, da wäert dee ganz konform zu eise Petros II. Regele sinn. Dat ass schon an der Rei. Just am Text selwer sinn ech nach mat engem Péiter komm, well ech duecht, datt ee sech vläicht erlabe kéint, am Text selwer en Ënnerscheed tëscht engem offiziellen Numm wéi Pjotr I. vu Russland an engem Nicknumm (wéi een haut géif soen) wéi dem Groussen kéint maachen. Ok, Katharina misst ech dann nach a Katrinn ëmbenennen. Mee bon, wann's de drop hällst, da kéint een och am Text selwer just vun enger Ekaterina déi Grouss schwätzen - wann de Lieser se ënnert deer Form nach erkennt ;-). Otets 15:54, 9 Mäe 2005 (UTC)

message: Ech hunn et elo mat IE a mat Firefox versicht: all Kéiers hunn ech e Problem mat der Lännertabell. Den IE léisst de Geschichtsparagraph net éischter ugoen, bis datt d'Tabell um Enn ass, an de Firefox schreift de Geschichtsparagraph queesch duerch d'Tabell. Sinn ech deen eenzegen, deem et esou geet, oder ginn et der nach a wat kann een dogéint maachen? --Otets 13:20, 31 Mäe 2005 (UTC)
Ech hunn emol d'Kaarten no lénks geholl. Dat ass net perfekt, mee et war fir ze gesinn ob däi Problem net wéinst de Kaarte war, déi vun ënnen "drécken". Dat kéint nawell gutt sinn. --Cornischong 14:56, 31 Mäe 2005 (UTC)
Dat war et effektiv, merci Cornischong. D'Tabell huet d'Biller no ënne gedréckt, mee den Text hat net richteg matkritt, wat en dann elo sollt maachen. Dofir huet e bäim IE schéi brav gewoart, datt et um Tour vun de Biller sollt sinn, bis datt e sech do derbäi gesat huet. A bäim Firefox huet e gemaach, wéi wann d'Biller do wiere wou awer d'Tabell nach gedréckt huet, an ass dowéinst esou wäit an d'Tabell erageréckelt, wéi d'Biller em dat erlaabt hätten, wann se dann op deer Plaz gewiecht wieren. Mee elo ass alles an der Rei, ech hunn d'Biller op eng aner Plaz am Quelltext gesat, esou datt se bal d'selwescht wéi virdrun am Artikel ugewise ginn. --Otets 17:36, 31 Mäe 2005 (UTC)
thread_title:  Browserproblem mat Tabell
Kategorie Diskussioun:Italien

message: Wéi solle mer eis Stied mat Kategorien andecken? Wéi dat heiten: Land X - Stad (Land X) - Haaptstad ?  Oder hu mer net besser, an den Artikelen iwwert Stied d'Referenz op d'Kategorie Land X ewechzeloossen, well een an déi souwisou iwwert Stad (Land X) ka kommen, a bäi ville Stied (ech denken do ganz speziell u Russland) fënnt een duerno déi Artikelen net méi erëm, déi eenzeg an eleng ënnert der Kategorie Land X sinn? Ech tendéieren zu deer zweeter Léisung, well dat déi pragmateschst ass. Mee ech wollt awer och nach aner Klacke lauden héieren, net datt ech hei duerch Eegemächtegkeeten déif duerchduechte Konzepter futti maachen. Otets 02:04, 11 Mäe 2005 (UTC)
Eigentlech sollen d'Artikelen zu Stied effektif an der Kat. Stad (Land X) stoen, an eventuell Haaptstad wann daat zoutrëfft. Datt Roum nach an der Kat "Italien" stung, läit dodrunner datt den Artikel zimmlech al ass, a virun der Opsetzung vun der Kat. Stad (Land X) gemaach gouf. :-) --Briséis → βρισεισ 08:12, 11 Mäe 2005 (UTC)
thread_title: Untitled